CELEX: 32019D0844
Language: hu
Date: 2019-05-14 00:00:00
Title: A Tanács (EU) 2019/844 határozata (2019. május 14.) az Európai Főügyész tisztségének betöltésére jelentkezők által a Tanácsnak benyújtott panaszokkal kapcsolatban a Tanács főtitkára által gyakorolt hatáskörökről

24.5.2019   
               
               
                  HU
               
               
                  Az Európai Unió Hivatalos Lapja
               
               
                  L 138/82
               
            
         A TANÁCS (EU) 2019/844 HATÁROZATA
         (2019. május 14.)
         az Európai Főügyész tisztségének betöltésére jelentkezők által a Tanácsnak benyújtott panaszokkal kapcsolatban a Tanács főtitkára által gyakorolt hatáskörökről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Ügyészség létrehozására vonatkozó megerősített együttműködés bevezetéséről szóló, 2018. július 13-i (EU) 2017/1939 rendelet 14. cikkének (3) bekezdésében meghatározott, kiválasztással foglalkozó tanácsadó testület működési szabályzatáról szóló (EU) 2018/1696 tanácsi végrehajtási határozatra (1) és különösen az annak mellékletében foglalt VI.1. és VII.1. szabályra,
         tekintettel a 259/68/EGK, Euratom, ESZAK tanácsi rendelettel (2) megállapított, az Európai Unió tisztviselőinek személyzeti szabályzatára és az Európai Unió egyéb alkalmazottaira vonatkozó alkalmazási feltételekre (személyzeti szabályzat) és különösen annak 2. cikkére, valamint 90. cikkének (2) bekezdésére,
         mivel:
         
                     (1)
                  
                  
                     Az (EU) 2018/1696 végrehajtási határozat (a továbbiakban: a kiválasztással foglalkozó tanácsadó testület működési szabályzata) mellékletében foglalt VI.1. szabály alapján azok a jelentkezők, akiket kizárnak az Európai Főügyész kinevezésére irányuló kiválasztási eljárásból, a személyzeti szabályzat 90. cikkének (2) bekezdése értelmében panaszt nyújthatnak be a Tanácshoz.
                  
               
                     (2)
                  
                  
                     A kiválasztással foglalkozó tanácsadó testület működési szabályzatának VII.1. szabálya alapján azok a jelentkezők, akik nem kerülnek fel az előválogatott jelölteknek az Európai Főügyész kinevezése céljából a kiválasztással foglalkozó tanácsadó testület által összeállított listájára, a személyzeti szabályzat 90. cikkének (2) bekezdése értelmében panaszt nyújthatnak be a Tanácshoz.
                  
               
                     (3)
                  
                  
                     A személyzeti szabályzat 2. cikke előírja, hogy minden intézménynek meg kell határoznia, hogy szervezetén belül ki gyakorolja a személyzeti szabályzat által ráruházott hatásköröket, többek között a személyzeti szabályzat 90. cikkének (2) bekezdésében meghatározott, kinevezésre jogosult hatóság hatásköreit.
                  
               
                     (4)
                  
                  
                     Az Európai Unió működéséről szóló szerződés 240. cikkének (2) bekezdése első albekezdésével összhangban a Tanács munkáját a főtitkár irányítása alatt álló Főtitkárság segíti.
                  
               
                     (5)
                  
                  
                     A kinevezésre jogosult hatóságnak a személyzeti szabályzat 90. cikkének (2) bekezdése értelmében vett, a kiválasztással foglalkozó tanácsadó testület működési szabályzatának VI.1. és VII.1. szabálya alapján az Európai Főügyész kinevezésére irányuló kiválasztási eljárásban a jelentkezők által a Tanácshoz benyújtott panaszokkal kapcsolatos hatásköreit a Tanács főtitkárának kell gyakorolnia,
                  
               ELFOGADTA EZT A HATÁROZATOT:
         
            1. cikk
            A kinevezésre jogosult hatóságra a személyzeti szabályzat 90. cikkének (2) bekezdése értelmében, a kiválasztással foglalkozó tanácsadó testület működési szabályzatának VI.1. és VII.1. szabálya alapján az azon jelentkezők által, akiket kizártak a kiválasztási eljárásból, illetve akik nem kerültek fel az előválogatott jelölteknek az Európai Főügyész kinevezése céljából a kiválasztással foglalkozó tanácsadó testület által összeállított listájára, a Tanácshoz benyújtott panaszokkal kapcsolatosan ruházott hatásköröket a Tanács nevében és felelősségére a Tanács főtitkára gyakorolja.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. május 14-én.
            
               
                  a Tanács részéről
               
               
                  az elnök
               
               P. DAEA
            
         
         
            (1)  HL L 282., 2018.11.12., 8. o.
         
         
            (2)  HL L 56., 1968.3.4., 1. o.